สวัสดีคะ ประจำเดือนมากะปริบกะปรอย เป็นสีน้ำตาล ก่อนหน้านี้มีการติดเชื้อที่ทางเดินปัสสาวะ ไม้ได้กินยา กินน้ำเยอะๆตอนนี้อาการปกติ แล้วคะ ทำงานเป็นกะพักผ่อนไม่เป็นเวลา อยากจะถามว่า เสี่ยงต่อการเป็นโรคไหมคะที่ประจำเดือนากะปริบกะปรอย แล้วเป็นสีน้ำตาล ขอบคะ
สวัสดีค่ะ การมีประจำเดือนมากระปริดกระปรอย ไม่ได้มาตามรอบเดือนดังกล่าวมานั้น อาจจัดว่าเป็นการมีเลือดออกผิดปกติทางช่องคลอด ซึ่งสาเหตุที่พบได้เช่น การมีการติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ ฮอร์โมนจากรังไข่ไม่สมดุ หรืออาจจะเป็นภาวะแทรกซ้อนจากการตั้งครรภ์ เลือดตามหลังการปฏิสนธิได้เช่นกัน การติดเชื้อในทางเดินปัสสาวะอาจทำให้มีเลือดออกปนกับปัสสาวะ แต่ไม่ควรออกมาในลักษณะคล้ายประจำเดือนแนะนำการตรวจให้แน่ใจว่าไม่ได้มีการตั้งครรภ์ร่วมด้วย โดยชุดตรวจทางปัสสาวะให้ผลบวกได้ตั้งแต่ 10-14 วันหลังปฏิสนธิ และหากยังมีเลือดออกผิดปกติทางช่องคลอดต่อเนื่อง ควรไปพบแพทย์เพื่อตรวจหาสาเหตุที่แน่ชัดต่อไป เบื้องต้นงดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนมาใช้เอง